Minecraft-elokuva

Minecraft-elokuva () on ruotsalais-yhdysvaltalainen elokuva, joka perustuu Minecraft-videopeliin. Elokuva oli Suomen katsotuin elokuva vuonna 2025. Sillä oli ollut useita nimettyjä ohjaajia, ja projekti oli pitkään tuotantolimbossa, ennen kuin eteni valmiiksi. Elokuvan ohjaaja on Jared Hess.

Aiemmin elokuvan ohjaajaksi oli nimetty Elämää Philadelphiassa -televisiosarjan luojajäsen Rob McElhenny, ja sitä ennen Yö museossa -elokuvista tunnettu Shawn Levy. He molemmat kuitenkin jättivät projektin.

Elokuvan päärooleissa nähdään Jason Momoa ja Jack Black. Muissa rooleissa ovat muiden muassa Kate McKinnon, Jennifer Coolidge, Danielle Brooks ja Jemaine Clement. Elokuvan ensi-ilta oli 4. huhtikuuta 2025. Elokuvan kuvaukset päättyivät 12. huhtikuuta 2024.

 Juoni 
Neljä ulkopuoliseksi itsensä tuntevaa henkilöä Garret, Henry, Natalie ja Dawn kamppailee arkisten ongelmien kanssa, kun heidät yllättäen imaistaan salaperäisen portaalin läpi Ylämaailmaan: outoon ja kuutiomaiseen ihmemaa­han. Palatakseen takaisin kotiin heidän täytyy oppia hallitsemaan tätä maailmaa, ja lähteä taianomaiselle seikkailulle odottamattoman sekä taitavan rakentajan Steven johdolla. Viisikon on löydettävä itsestään rohkeutta matkan varrella. 

 Näyttelijät 
Alkuperäinen näyttelijäSuomenkielinen ääninäyttelijäRooliJack BlackTuomas UusitaloSteveJason MomoaOsku ÄriläGarrett "The Garbage Man" GarrisonDanielle BrooksHanna KailaDawnEmma MyersSaana NorraNatalieSebastian Eugene HansenPauli HalonenHenryRachel House (ääni)Riitta HavukainenMalgoshaJennifer CoolidgeSari Siikandervararehtori MarleneJemaine ClementJani KarvinenDarylJared Hess (ääni)Elias Hjelmkenraali ChungusHiram GarciaPetrus KähkönenGunchieMatt Berry (ääni)Eric ”Lakko” SavolainenNitwitTommy BroadmoreJesse ”Applezzi” ApellTrevorFrankie Creagh-LeslieJoni ”MrRockis” KontuTrevorin kaveriOnni ”Kakkuh” JuvonenlammasKate McKinnonEmma LouhivuoriAlex
Suomenkielisessä versiossa esiintyvät myös Aarre Yli-Rinne, Jane Kääriäinen, Sasu Moilanen, Pinja Hanski, Liisa Ahonen, Markus Degerman ja Juho Karppinen.Elokuvan lopputekstit

Suomenkielisen version on kääntänyt Marko Hartama ja ohjannut Julius Nuora.

 Vastaanotto 
 EpisodiJussi Huhtala    MuropakettiJoonas Pikkarainen  Helsingin Sanomat
Tuomo Yrttiaho  
Elokuva sai kriitikoilta hyvin jakautuneen vastaanoton, koskien esimerkiksi Jack Blackin roolisuoritusta, jota osa piti hyvänä ja osa yliampuvana. Se sai kuitenkin yleisöltä paljon myönteisemmän vastaanoton johtuen esimerkiksi elokuvasta nousseesta internet-ilmiöstä ja meemeistä.

Elokuva oli Suomen katsotuin elokuva vuonna 2025 keräten yli 350 000 katsojaa.

 Lähteet 

 Aiheesta muualla 


Luokka:Vuoden 2025 yhdysvaltalaiset elokuvat
Luokka:Minecraft
Luokka:Videopeleihin pohjautuvat elokuvat